hy hy hy hy hy en en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy es hy hy de hy de hy de hy hy hy hy hy hy hy hy hy hy hy hy hy hy hy ru hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hbs_lat hy
Տեղեկատվություն թափուր պաշտոնները զբաղեցնելու համար դիմած անձանց մասին
Գանձապետական պահառուի միջոցով պետական պարտատոմսերի ձեռքբերման ուղեցույց
Հայաստանի Հանրապետության ֆինանսների նախարարության Գանձապետական պահառուի աշխատանքների կազմակերպման բաժինը կազմակերպում է պետական գանձապետական պարտատոմսերի անմիջական վաճառք` իրականացնելով դրանց հաշվառումը և սպասարկումը: Գանձապետական պահառուի միջոցով պետական գանձապետական պարտատոմսեր ձեռք բերելիս ներդրողները համագործակցում են պետության հետ:
Գանձապետական պահառուի նպատակն է աջակցել այն քաղաքացիներին, ովքեր ցանկանում են հուսալի և ապահով ներդնել իրենց խնայողությունները: Գանձապետական պահառուի միջոցով պետական գանձապետական պարտատոմսեր կարող են ձեռք բերել ռեզիդենտ և ոչ ռեզիդենտ ֆիզիկական անձինք:
ՀՀ ֆինանսների նախարարության Գանձապետական պահառուի միջոցով պետական պարտատոմսեր ձեռք բերելիս ներդրողի  կողմից ստացված եկամուտը չի հարկվում պետության կողմից, իսկ Գանձապետական պահառուն ներդրողների սպասարկումն իրականացնում է առանց միջնորդավճարների:
Պետական գանձապետական պարտատոմսերը թողարկվում են  ՀՀ կառավարության 2017թ. ապրիլի 13-ի N 381-Ն որոշման համաձայն:
Պետական կարճաժամկետ պարտատոմսերը, միջնաժամկետ և երկարաժամկետ արժեկտրոնային պարտատոմսերը Գանձապետական պահառուի միջոցով տեղաբաշխվում են ուղղակի վաճառքի ձևով՝ յուրաքանչյուր տեղաբաշխման ենթակա ծավալի կամ միջակայքի առավելագույն ծավալի մինչև տասը տոկոսի չափով: Միջնաժամկետ և երկարաժամկետ արժեկտրոնային պարտատոմսեր ձեռք բերելիս ներդրողներն իրենց եկամուտը ստանում են սահմանված ժամանակահատվածում` կիսամյակային պարբերականությամբ արժեկտրոնների միջոցով, իսկ պետական կարճաժամկետ պարտատոմսեր ձեռք բերելիս` սահմանված ժամկետի վերջում:
Խնայողական արժեկտրոնային պարտատոմսերը տեղաբաշխվում են միայն Գանձապետական պահառու համակարգի միջոցով, ազատ վաճառքի ձևով, ՀՀ ֆինանսների նախարարի հրամանով սահմանված ժամանակահատվածում և վաճառվում են բացառապես ֆիզիկական անձանց: Այս պարտատոմսերը կարող են թողարկվել 3 ամսից մինչև 25 տարի մարման ժամկետով և վաճառվել անվանական արժեքով կամ անվանական արժեքի նկատմամբ հավելավճարով: Խնայողական արժեկտրոնային պարտատոմսեր ձեռք բերելիս ներդրողներն իրենց եկամուտն ստանում են սահմանված ժամանակահատվածում` եռամսյակային, կիսամյակային կամ տարեկան պարբերականությամբ արժեկտրոնների միջոցով:
Խնայողական արժեկտրոնային պարտատոմսերը գրավադրման, նվիրատվության և առք ու վաճառքի ենթակա չեն, սակայն հետգնման օրերին ներդրողներին հնարավորություն է ընձեռվում ցանկության դեպքում պարտատոմսերը հետ վերադարձնել թողարկողին և ստանալ մինչ հետգնման պահը հաշվարկված ամբողջ եկամուտը:
Պետական գանձապետական պարտատոմսեր Գանձապետական պահառուի միջոցով հնարավոր է ձեռք բերել՝ այցելելով Երևան քաղաքում առևտրային բանկերի տարածքներում տեղակայված գանձապետական պահառուի սպասարկման կետեր կամ առցանց եղանակով՝ gp.minfin.am կայքի միջոցով:
Առցանց եղանակով պետական գանձապետական պարտատոմսեր ձեռք բերելու համար անհրաժեշտ է նույնականացման քարտի միջոցով գրանցվել համակարգում, ստանալ նույնականացման բանալի ու գաղտնաբառ և մուտք գործել համակարգ: Նույնականացման քարտ չունեցող ֆիզիկական անձինք կարող են նույնականացման բանալին ու գաղտնաբառն ստանալ Գանձապետական պահառուի սպասարկման կետերում:
Սպասարկման կետերի հասցեներն են՝
Ամիրյան 23/1` Հայէկոնոմբանկի տարածք,
Թոթովենցի փողոց, նրբանցք 4` Հայբիզնեսբանկի «Նոր-Նորք» մասնաճյուղի տարածք,
Տիգրան Մեծի 24` Արդշինբանկի «Էրեբունի» մասնաճյուղի տարածք,
Կոմիտաս 49` Կոնվերսբանկի «Կենտրոնական» մասնաճյուղի տարածք:
Մանրամասների համար կարող եք դիմել Գանձապետական պահառուի աշխատանքների կազմակերպման բաժին հետևյալ հեռախոսահամարներով` (+37411) 910-422, (+37411) 910-416
Գանձապետական պահառուի միջոցով պետական պարտատոմսերի ձեռքբերման ուղեցույց
Facebook Google + Twitter
Կառավարությունը հավանություն է տվել «Հայաստանի Հանրապետության 2023թ. պետական բյուջեի մասին» ՀՀ օրենքի նախագծին
Տիգրան Խաչատրյանը ներկայացրել է 2023թ. պետական բյուջեի նախագծի մակրոտնտեսական, հարկաբյուջետային և ծախսային շրջանակը
Ֆինանսների նախարարն ընդունել է Արժույթի միջազգային հիմնադրամի հայաստանյան պատվիրակությանը
Կառավարությունը հավանություն է տվել «Հայաստանի Հանրապետության 2023թ. պետական բյուջեի մասին» ՀՀ օրենքի նախագծին
Այսօր՝ սեպտեմբերի 29-ին, ՀՀ Կառավարության հերթական նիստում ֆինանսների նախարար Տիգրան Խաչատրյանը, ներկայացրել է «Հայաստանի Հանրապետության 2023թ. պետական բյուջեի մասին» ՀՀ օրենքի...
Հայտարարություն՝ ներքին աուդիտորների մասնագիտական վերապատրաստման դասընթացների վերբերյալ
ՀՀ ֆինանսների նախարարությունը տեղեկացնում է, որ 2022 թվականի հունիսի 13-ից սկվելու են ՀՀ հանրային հատվածի որակավորում ունեցող ներքին աուդիտորների շարունակական մասնագիտական վերապատրաստման դասընթացները:
Պետության կարիքների համար կնքված պայմանագրերի վերաբերյալ
Պետության կարիքների համար ծառայությունների մատուցման պետական գնման պայմանագրում փոփոխություններ կատարելու մասին համաձայնագիր
Պետության կարիքների համար կապալային աշխատանքների կատարման պետական գնման...
Թեժ գիծ (+37411) 800 600 (+37433) 920 101 | Դիմեք մեզ | Հետևեք Ձեր նամակի ընթացքին
Վեբ-մասնագետ | Կայքի քարտեզ
Հայաստանի Հանրապետության ֆինանսների նախարարություն:
Հասցե` Երևան, 0010, Մելիք-Ադամյան 1
Հեռախոս` ( +37411) 800 156
Ֆաքս` (+37411) 800 132
Պետական վճարումների էլեկտրոնային համակարգ
Հայաստանի իրավական տեղեկատվական համակարգ
Իրավական ակտերի նախագծերի հրապարակման միասնական կայք
Հայաստանի Հանրապետության ֆինանսների նախարարություն: Բոլոր իրավունքները պաշտպանված են: 2022